钦定古今图书集成/明伦汇编/官常典/第093卷 > 惠僖节王宗楚
## 钦定古今图书集成/明伦汇编/官常典/第093卷 > 惠僖节王宗楚

按《宋史濮王传》：濮安懿王允让子宗楚，累拜武胜军
节度使、开府仪同三司，封南阳郡王。绍圣三年三月，
以检校司徒改武昌节度使，嗣濮王。既嗣爵，当诣园
荐献，会疾，以弟宗汉代行，叹曰：“不能亲奉笾豆，飨我
先王，而浮食厚禄安乎？请以爵授弟。”不许。四年六月
薨，赠太师、惠王，谥僖节。